ΝΟΜΟΣ ΠΟΥ ΠΡΟΒΛΕΠΕΙ ΓΙΑ ΤΟΝ ΠΡΟΫΠΟΛΟΓΙΣΜΟ ΤΟΥ ΟΡΓΑΝΙΣΜΟΥ ΚΡΑΤΙΚΩΝ ΥΠΗΡΕΣΙΩΝ ΥΓΕΙΑΣ ΓΙΑ ΤΟ ΟΙΚΟΝΟΜΙΚΟ ΕΤΟΣ ΠΟΥ ΛΗΓΕΙ ΤΗΝ ΤΡΙΑΚΟΣΤΗ ΠΡΩΤΗ ΔΕΚΕΜΒΡΙΟΥ ΤΟΥ ΕΤΟΥΣ ΔΥΟ ΧΙΛΙΑΔΕΣΕΙΚΟΣΙ ΤΡΙΑ

|  |  |
| --- | --- |
| Προοίμιο.194 του 1987  318 του 198752 του 1988 69 του 1989186 του 199119(I) του 200135(Ι) του 2012.20(Ι) του 2014123(Ι) του 2016133(Ι) του 2016159(Ι) του 2017. | ΕΠΕΙΔΗ, με βάση το άρθρο 3 του περί Νομικών Προσώπων Δημοσίου Δικαίου (Ψήφιση Προϋπολογισμών) Νόμου και το άρθρο 104 του περί της Δημοσιονομικής Ευθύνης και του Δημοσιονομικού Πλαισίου Νόμου, ο ετήσιος προϋπολογισμός κάθε νομικού προσώπου δημοσίου δικαίου και κάθε συμπληρωματικός προϋπολογισμός αυτού, καταρτίζονται και κατατίθενται στη Βουλή των Αντιπροσώπων για ψήφιση με τον ίδιο τρόπο και την ίδια διαδικασία που αναφέρεται σε αυτόν, |
|  |  |
|  | ΚΑΙ ΕΠΕΙΔΗ, είναι αναγκαία η πρόβλεψη για τις δαπάνες του Οργανισμού Κρατικών Υπηρεσιών Υγείας για το έτος που λήγει την 31η Δεκεμβρίου 2023 για τις οποίες δεν έχει ήδη γίνει πρόβλεψη ή δε θα γίνει τέτοια αργότερα από οποιοδήποτε Νόμο, |
|  |  |
|  | ΚΑΙ ΕΠΕΙΔΗ, είναι αναγκαία η δημιουργία ορισμένων νέων θέσεων, |
|  |  |
|  |  Η Βουλή των Αντιπροσώπων ψηφίζει ως ακολούθως: |
|  |  |
| Συνοπτικός τίτλος. | 1. Ο παρών Νόμος θα αναφέρεται ως ο περί Προϋπολογισμού του Οργανισμού Κρατικών Υπηρεσιών Υγείας του 2023 Νόμος του 2022. |
|  |  |
| Έγκριση πληρωμής από το Ταμείο του Οργανισμού Κρατικών Υπηρεσιών Υγείας ποσού ύψους €725.915.015 για τη χρήση του έτους που λήγει την 31η  Δεκεμβρίου 2023. | 2. Επιπροσθέτως των ποσών που έχουν ήδη προϋπολογισθεί νόμιμα για τη χρήση του Οργανισμού Κρατικών Υπηρεσιών Υγείας ή που θα προϋπολογισθούν αργότερα νόμιμα για τη χρήση αυτή, εγκρίνεται όπως διατεθεί από το Ταμείο του Οργανισμού Κρατικών Υπηρεσιών Υγείας και χρησιμοποιηθεί για τη χρήση του έτους που λήγει την 31η Δεκεμβρίου 2023, ποσό που δεν υπερβαίνει τα επτακόσια είκοσι πέντε εκατομμύρια εννιακόσιες δεκαπέντε χιλιάδες δεκαπέντε ευρώ (€725.915.015), για την κάλυψη των δαπανών του Οργανισμού Κρατικών Υπηρεσιών Υγείας για την περίοδο αυτή. |
|  |  |
| Ειδίκευση των ποσών που θα δαπανηθούν. Πρώτος Πίνακας. | 3. Το ποσό που χορηγείται από το άρθρο 2, χορηγείται ως ειδικευμένη πίστωση για τις υπηρεσίες και τους σκοπούς που αναφέρονται στα Δελτία Δαπανών που περιλαμβάνονται στον Πρώτο Πίνακα. |
|  |  |
| Χρησιμοποίηση του περισσεύματος ορισμένων άρθρων για την κάλυψη του ελλείματος άλλων άρθρων κάτω από το ίδιο Κεφάλαιο. Πρώτος Πίνακας. | 4.-(1) Τηρουμένων των επιφυλάξεων του παρόντος άρθρου, τυχόν περίσσευμα που προκύπτει από οποιαδήποτε ομάδα / υποομάδα δαπανών, είτε από την εξοικονόμηση δαπανών στην εν λόγω ομάδα/ υποομάδα δαπανών είτε γιατί το ποσό που ψηφίστηκε για την εν λόγω ομάδα/ υποομάδα δαπανών υπερβαίνει το ποσό που απαιτήθηκε και δαπανήθηκε, σε σχέση με την εν λόγω ομάδα/ υποομάδα δαπανών, δύναται, με την έγκριση του Συμβουλίου, να μεταφερθεί και δαπανηθεί για την κάλυψη ελλείμματος σε οποιαδήποτε άλλη ομάδα/ υποομάδα δαπανών του ίδιου κεφαλαίου που περιλαμβάνεται στον Πρώτο Πίνακα. Για οποιαδήποτε απόφαση για μεταφορά στη βάση του άρθρου αυτού, το Συμβούλιο, μέσα σε ένα μήνα από τη λήψη της απόφασης, ενημερώνει γραπτώς τον Υπουργό Υγείας: |
|  |  |
|  |  Νοείται ότι, το ολικό ποσό που δύναται να μεταφερθεί και να δαπανηθεί δυνάμει του εδαφίου (1), δεν δύναται να υπερβεί το 5% των συνολικών πιστώσεων του ιδίου Κεφαλαίου, εξαιρουμένων των απολαβών του προσωπικού και των τοκοχρεωλυσίων και για μεταφορά οποιουδήποτε ποσού που υπερβαίνει το ποσοστό αυτό, απαιτείται η έγκριση του Υπουργού Υγείας: |
|  |  |
| Πρώτος Πίνακας. |  Νοείται περαιτέρω ότι, οποιαδήποτε εξοικονόμηση στις ομάδες/ υποομάδες δαπανών 02100 και 02300 του κάθε κεφαλαίου του Πρώτου Πίνακα δεν δύναται να διατεθεί και δαπανηθεί για κάλυψη ελλείμματος σε οποιαδήποτε ομάδα και υποομάδα δαπανών του ίδιου Κεφαλαίου, αλλά ούτε και οποιαδήποτε εξοικονόμηση σε οποιαδήποτε άλλη ομάδα/ υποομάδα δαπανών του ίδιου Κεφαλαίου δύναται να διατεθεί και δαπανηθεί για κάλυψη οποιουδήποτε ελλείμματος από τις πιο πάνω αναφερόμενες ομάδες/ υποομάδες δαπανών: |
|  |  |
|  |  Νοείται έτι περαιτέρω ότι, οποιαδήποτε εξοικονόμηση από μη εκτέλεση οποιουδήποτε έργου κάτω από τις ομάδες δαπανών 05000 και 08000 δεν δύναται να θεωρείται ως εξοικονόμηση για τους σκοπούς του άρθρου αυτού, παρά μόνο με έγκριση του Υπουργού Υγείας. |
|  |  |
| Πρώτος Πίνακας. |  (2) Σε περίπτωση που δεν υπάρχουν εξοικονομήσεις, όπως προβλέπεται στο εδάφιο (1), δύναται μετά από έγκριση του διοικητικού συμβουλίου του Οργανισμού, να μεταφερθούν πιστώσεις από το άρθρο «Μη προβλεπόμενες Δαπάνες και Αποθεματικό» του Πρώτου Πίνακα και να δαπανηθούν για την κάλυψη του ελλείμματος οποιουδήποτε ποσού που δαπανήθηκε από οποιοδήποτε άλλο άρθρο του Κεφαλαίου του Πρώτου Πίνακα. |
|  |  |
|  |  (3) Εντός περιόδου τριών μηνών από τη μεταφορά των πιστώσεων σύμφωνα με το εδάφιο (1), θα κατατίθεται από τον Υπουργό Υγείας, στη Βουλή των Αντιπροσώπων έκθεση που να δεικνύει τις περιπτώσεις για τις οποίες δόθηκε τέτοια έγκριση και τις συνθήκες κάτω από τις οποίες αυτή χορηγήθηκε. |
|  |  |
|  |  (4) Κάθε υπέρβαση σε ομάδα/ υποομάδα δαπανών κατά παράβαση της διαδικασίας που προβλέπεται στο εδάφιο (1) θεωρείται ότι δεν έγινε νόμιμα και οι λειτουργοί που ασκούν έλεγχο στις δαπάνες αυτές καθίστανται προσωπικά υπεύθυνοι για κάθε υπέρβαση που διενεργείται. |
|  |  |
| Λειτουργοί υπεύθυνοι για την είσπραξη εσόδων και Λειτουργοί που ασκούν έλεγχο πάνω στα κονδύλια δαπανών. Δεύτερος Πίνακας.  | 5.Οι λειτουργοί που αναφέρονται στον Δεύτερο Πίνακα ορίζονται ως οι λειτουργοί υπεύθυνοι για την είσπραξη εσόδων και ως οι λειτουργοί που ασκούν έλεγχο πάνω στα κονδύλια δαπανών. |
|  |  |
| Μειωμένος μισθός εισδοχής.Τρίτος Πίνακας.Πρώτος Πίνακας. | 6.-(1) Ανεξάρτητα από τις διατάξεις οποιουδήποτε άλλου Νόμου ή Κανονισμού ή συμβολαίου απασχόλησης που ρυθμίζει τη μισθοδοσία του προσωπικού, πρόσωπα που προσλαμβάνονται στις κατώτερες θέσεις των υφιστάμενων δομών θέσεων που περιλαμβάνονται στον Τρίτο Πίνακα θα λαμβάνουν κατά τα δύο πρώτα έτη της απασχόλησής τους, μισθό μειωμένο κατά δέκα τοις εκατό (10%) σε σχέση με το βασικό μισθό που αναφέρεται για την οικεία θέση στον Πρώτο Πίνακα του προϋπολογισμού συν τις εκάστοτε ισχύουσες γενικές και τιμαριθμικές αυξήσεις. |
|  |  |
|  |  (2) Με τη συμπλήρωση είκοσι τεσσάρων (24) μηνών απασχόλησης στους υπό αναφορά μειωμένους μισθούς, το προσωπικό θα τοποθετείται στο βασικό μισθό που αναφέρεται για την οικεία θέση στον Πρώτο Πίνακα συν τις εκάστοτε ισχύουσες γενικές και τιμαριθμικές αυξήσεις:  |
|  |  |
|  |  Νοείται ότι, ενδεχόμενη προηγούμενη υπηρεσία ή απασχόληση σε μειωμένο μισθό στον Οργανισμό ή σε μειωμένη κλίμακα εισδοχής στη δημόσια υπηρεσία, συμψηφίζεται με την απασχόληση σε μειωμένο μισθό θέσης στον Οργανισμό, για σκοπούς συμπλήρωσης των είκοσι τεσσάρων (24) μηνών. |
|  |  |
|  |  (3) Η καταβολή μειωμένου μισθού δεν τυγχάνει εφαρμογής στις περιπτώσεις- |
|  |  |
|  | (α) | προσωπικού που αποσπάται ή μεταφέρεται από τη δημόσια υπηρεσία και είτε είχε διορισθεί / προσληφθεί πριν από την 1η Ιανουαρίου 2012 στη δημόσια υπηρεσία, είτε είχε διορισθεί / προσληφθεί μετά την 1η Ιανουαρίου 2012 και υπηρέτησε / απασχολήθηκε συνολικά για είκοσι τέσσερις (24) μήνες σε μειωμένη κλίμακα εισδοχής στη δημόσια υπηρεσία,  |
|  |  |  |
|  | (β) | υπαλλήλων που προσλήφθηκαν σε άλλη θέση στον Οργανισμό και απασχολήθηκαν συνολικά για είκοσι τέσσερις (24) μήνες σε μειωμένο μισθό, και |
|  |  |  |
|  | (γ) | μόνιμου ή έκτακτου ή ωρομίσθιου προσωπικού της κρατικής υπηρεσίας ή νομικού προσώπου δημοσίου δικαίου που διορίζεται σε θέση στον Οργανισμό, χωρίς να έχει μεσολαβήσει διακοπή της απασχόλησης, και, είτε είχε διοριστεί ή προσληφθεί πριν από την 1η Ιανουαρίου 2012 στην κρατική υπηρεσία ή στο νομικό πρόσωπο δημοσίου δικαίου, είτε είχε υπηρετήσει ή απασχοληθεί στην κρατική υπηρεσία ή στο νομικό πρόσωπο δημοσίου δικαίου συνολικά για είκοσι τέσσερις (24) μήνες σε μειωμένη κλίμακα εισδοχής, πριν διοριστεί στον Οργανισμό: |
|  |  |  |
|  |  |  Νοείται ότι η υπηρεσία ή απασχόληση σε μειωμένη κλίμακα εισδοχής στην κρατική υπηρεσία ή στο νομικό πρόσωπο δημοσίου δικαίου συμψηφίζεται με υπηρεσία ή απασχόληση σε μειωμένη κλίμακα εισδοχής στον Οργανισμό για σκοπούς συμπλήρωσης των είκοσι τεσσάρων (24) μηνών. |
|  |  |  |
|  |  (4) Ο Υπουργός Οικονομικών έχει εξουσία να αποφασίζει για την άρση ανωμαλιών και την επίλυση προβλημάτων που δυνατό να προκύψουν από την εφαρμογή των διατάξεων του παρόντος άρθρου. |
|  |  |
| Απαγόρευση απασχόλησης συνταξιούχου προσώπου.97(Ι) του 19973(Ι) του 199877(Ι)του 1999141(Ι)του 200169(Ι) του 200537(Ι) του 201094(Ι) του 201031(Ι) του 2012131(Ι) του 2012. | 7.Απαγορεύεται η διενέργεια οποιασδήποτε δαπάνης κάτω από οποιοδήποτε άρθρο και Κεφάλαιο του παρόντος Νόμου για την απασχόληση με οποιοδήποτε τρόπο συνταξιούχου προσώπου, σύμφωνα με τις διατάξεις του περί Συντάξεων Νόμου: |
|  |  |
|  |  Νοείται ότι οι διατάξεις του παρόντος άρθρου δεν εφαρμόζονται αναφορικά με την απασχόληση συνταξιούχων προσώπων- |
|  |  |
|  | (α) | σε πολιτειακό αξίωμα, |
|  |  |  |
|  | (β) | τα οποία δεν συμπλήρωσαν το εξηκοστό πέμπτο (65ο) έτος της ηλικίας τους κατά το χρόνο έναρξης της απασχόλησής τους, |
|  |  |  |
|  | (γ) | τα οποία απασχολούνται δυνάμει οποιουδήποτε ειδικού Νόμου, |
|  |  |  |
|  | (δ) | σε περίπτωση που δεν δημιουργείται υπαλληλική σχέση,  |
|  |  |  |
| 73(Ι) του 2016205(Ι) του 2020 74(Ι) του 2022. | (ε) | των οποίων οι υπηρεσίες εξασφαλίζονται με σύμβαση υπηρεσιών δυνάμει των διατάξεων του περί της Ρύθμισης των Διαδικασιών Σύναψης Δημοσίων Συμβάσεων και για Συναφή Θέματα Νόμου. |
|  |  |  |
| Απαγόρευση πρόσληψης εργοδοτούμενων καθορισμένης διάρκειας. | 8. Ανεξαρτήτως των διατάξεων του παρόντος Νόμου ή οποιουδήποτε άλλου Νόμου ή Κανονισμών που εκδίδονται δυνάμει αυτού, ουδεμία δαπάνη διενεργείται για την πρόσληψη εργοδοτουμένων καθορισμένης διάρκειας και προσώπων για την κάλυψη έκτακτων αναγκών πάνω σε δεκαπενθήμερη βάση:  |
|  |  |
|  Κεφ.260. 32(Ι) του 200331(Ι) του 202072(Ι) του 2020. |  Νοείται ότι, παρέχεται στο διοικητικό συμβούλιο του Οργανισμού, εξουσία να προχωρεί στην πρόσληψη, πάνω σε εξαμηνιαία βάση απασχόλησης, νοουμένου ότι υπάρχει υπηρεσιακή ανάγκη, ατόμων / πολιτών της Κυπριακής Δημοκρατίας που έχουν προσφέρει τις υπηρεσίες τους στη Δημοκρατία, με βάση διατάγματα που εκδίδονται δυνάμει του περί Λοιμοκάθαρσης Νόμου για περίοδο έξι (6) μηνών και άνω σε περιόδους πανδημίας, για σκοπούς προσωρινής επαγγελματικής εξασφάλισής τους. |
|  |  |
| Φορολόγηση επιδομάτων. | 9. Ανεξαρτήτως των διατάξεων οποιουδήποτε άλλου Νόμου ή Κανονισμών, τα επιδόματα παραστάσεως και φιλοξενίας υπόκεινται σε φόρο εισοδήματος. |
|  |  |
| Ίδρυση νέων θέσεων. Τρίτος Πίνακας. | 10. Με τον παρόντα Νόμο δημιουργούνται οι νέες θέσεις που περιλαμβάνονται στον Τρίτο Πίνακα. |

ΕΠ/ΓΧ

23.01.063.277-2022